
REGULAMENT LOCAL DE URBANISM ( R.L.U.) AFERENT PUZ
ZONĂ PREDOMINANT REZIDENŢIALĂ - AMPLASARE LOCUINŢĂ COLECTIVĂ P+3E

Strada Suceava nr. 15, Timişoara, Judeţul Timiş
I. DISPOZIŢII GENERALE

ROLUL R.L.U.

Articolul 1 – ROLUL REGULAMENTULUI LOCAL DE URBANISM

1) Regulamentul local de urbanism este sistemul unitar de norme tehnice şi juridice care stă la baza elaborării planurilor urbanistice zonale şi de detaliu precum şi a regulamentelor aferente care se vor elabora ulterior în zona studiată.

2) Regulamentul local de urbanism stabileşte, în aplicarea legii, regulile de ocupare a terenurilor şi de amplasare a construcţiilor şi amenajărilor aferente acestora.

3) Planul urbanistic zonal şi Regulamentul local de urbanism aferent cuprinde norme obligatorii pentru autorizarea executării construcţiilor.

Regulamentul local de urbanism se aplică, în cazul de faţă, la terenul cu o suprafaţă de 1.005 mp, având nr. topografic 1502/2, înscris în C.F. nr. 417159 Timişoara, situat pe teritoriul municipiului Timişoara, în partea de centru - vest a teritoriului intravilan.
2. BAZA LEGALĂ  A ELABORARII

1) La baza elaborării prezentului Regulamentul local de urbanism stau, în principal:

Legea nr.350/2001 privina amenajarea teritoriului si urbanismului, republicată
Legea nr. 50/1991 privind autorizarea executării construcţiilor şi unele măsuri pentru realizarea locuinţelor, republicată
H.G. 525 / 1996 pentru aprobarea Regulamentului General de Urbanism, republicată.
Alte acte legislative specifice sau complementare domeniului amenajarii teritoriului.

În cadrul Regulamentului local de urbanism se preiau toate prevederile cuprinse în documentaţiile de urbanism şi amenajare a teritoriului aprobate conform legii, în cazul de faţă:

Planul Urbanistic General al Municipiului Timişoara;

3.  DOMENIUL DE APLICARE

Articolul 2 – DOMENIUL DE APLICARE

Regulamentul local de urbanism se aplică în proiectarea şi realizarea tuturor construcţiilor şi amenajărilor amplasate pe terenul care face obiectul P.U.Z..

Zonificarea funcţională propusă prin P.U.Z. va asigura compatibilitatea dintre destinaţia construcţiilor şi funcţiunea dominantă a zonei şi este prezentată în planşa Reglementări urbanistice – zonificare. Pe baza acestei zonificări s-au stabilit condiţiile de amplasare şi conformare a construcţiilor ce se vor respecta în cadrul fiecărei zone funcţionale.

II. REGULI DE BAZĂ PRIVIND MODUL DE OCUPARE A TERENURILOR

4. REGULI CU PRIVIRE LA PASTRAREA INTEGRITATII MEDIULUI SI PROTEJAREA PATRIMONIULUI NATURAL SI CONSTRUIT

Articolul 3 - Zone cu valoare peisagistica si zone naturale protejate

Autorizarea şi executarea construcţiilor va avea în vedere păstrarea calităţii mediului natural (al vegetaţiei mature şi sănătoase) şi al echilibrului ecologic.

Articolul 4 - Zone construite protejate

În zona nu există clădiri monument istoric sau cu valoare de patrimoniu.

5. REGULI CU PRIVIRE LA SIGURANTA CONSTRUCTIILOR SI LA APARAREA INTERESULUI PUBLIC

Articolul 5 - Expunerea la riscuri naturale

Autorizarea executarii constructiilor sau a amenajarilor in zonele expuse la riscuri naturale, cu exceptia acelora care au drept scop limitarea efectelor acestora, este interzisa.

Articolul 6 - Expunerea la riscuri tehnologice
Autorizarea executării construcţiilor în zonele de servitute şi de protecţie ale sistemelor de alimentare cu energie electrică, conductelor de gaze, apă, canalizare, căilor de comunicaţie şi a altor asemenea lucrări de infrastructură este interzisă.

Articolul 7 - Asigurarea echipării edilitare
Autorizarea execuţiei construcţiilor se va face doar în cazul existenţei posibilităţii de racordare la reţelele de apă, canalizare şi energie electrică, in sistem local, colectiv sau centralizat.
Articolul 8 - Asigurarea compatibilităţii funcţiunilor

Autorizarea executării construcţiilor se face cu condiţia asigurării compatibilităţii dintre destinaţia construcţiei şi funcţiunea dominată a zonei.
Articolul 9 - Procentul de ocupare a terenului
In cazul prezentului regulament, POT si CUT se stabilesc la:


- pentru zona zonă predominant rezidenţială se prevede POT maxim de 40% şi CUT maxim 2,20.
Articolul 10 - Lucrări de utilitate publică

Autorizarea executării altor construcţii pe terenuri care au fost rezervate în prezentul Plan Urbanistic Zonal  pentru realizarea de lucrări de utilitate publică, este interzisă.

Autorizarea executării lucrărilor de utilitate publică se face pe baza documentaţiilor de urbanism aprobate conform legii.

6. REGULI DE AMPLASARE SI RETRAGERILE MINIME OBLIGATORII

Articolul 11 - Orientarea faţă de punctele cardinale

Autorizarea executării construcţiilor se face cu respectarea condiţiilor şi a recomandărilor de orientare faţă de punctele cardinale, conform anexei 3 din Regulamentul general de urbanism - RGU .

Se va asigura pentru fiecare clădire posibilitatea dublei orientări pentru spaţiile interioare, spre a se evita orientarea exclusiv la nord.

Amplasarea construcţiilor se va face astfel încât pentru toate încăperile de locuit să se asigure durata minimă de însorire de 1-1,1/2 h

Articolul 12 - Amplasarea faţă de drumuri publice
Clădirile se vor amplasa retras faţă de căile de circulaţie existente sau propuse (străzi majore, principale, secundare), cu respectarea profilelor străzilor.

Articolul 13 - Amplasarea faţă de căi ferate din administraţia SNCFR

Nu este cazul.
Articolul 14 - Amplasarea faţă de aliniament
Cladirile vor fi amplasate retrase cu minim 3,0 m şi maxim 6,0 m. fata de aliniamentul stradal.
Articolul 15 - Amplasarea în interiorul parcelei
Clădirile vor respecta între ele distanţe egale cu jumătate din înălţimea celei mai înalte (la cornişă). Excepţie fac cazurile în care clădirile nu sunt locuinţe sau faţadele prezintă calcane sau ferestre care nu asigură luminarea unor încăperi fie de locuit, fie pentru alte activităţi care necesită lumină naturală.
7. REGULI CU PRIVIRE LA ASIGURAREA ACCESELOR OBLIGATORII

Articolul 16 - Accese carosabile

Numărul şi configuraţia acceselor se determină în cadrul zonei studiate conform anexei 4 din Regulamentul general de urbanism - RGU .
Asigurarea acceselor carosabile pentru toate categoriile de constructii la reteaua de circulatie si transport este obligatorie.
Autorizarea execuţiei construcţiilor se va face doar în cazul asigurării posibilităţilor de acces la drum public, sau privat, avand caracteristicile necesare pentru a satisface exigentele de securitate, aparare contra incendiilor si protectiei civile.

În cazul fronturilor continue la stradă, se va asigura un acces carosabil în curtea posterioară printr-un pasaj dimensionat astfel încât să permită accesul autovehiculelor de stingere a incendiilor.

Articolul 17 - Accese pietonale

Se pot realiza pasaje şi curţi comune, private sau accesibile publicului permanent sau numai în timpul programului de funcţionare precum şi pentru accese de serviciu.

În toate cazurile este obligatorie asigurarea accesului în spaţiile publice a persoanelor handicapate sau cu dificultăţi de deplasare.

8. REGULI CU PRIVIRE LA ECHIPAREA EDILITARA
Articolul 18 - Racordarea la reţelele publice de echipare edilitară

Toate clădirile vor fi racordate la reţelele tehnico-edilitare publice.
Se va asigura în mod special evacuarea rapidă şi captarea apelor meteorice din spaţiile rezervate pietonilor, din spaţiile mineralizate şi din spaţiile plantate cu gazon.
Se interzice dispunerea pe faţade a antenelor TV-satelit, a antenelor pentru telefonia mobilă şi dispunerea vizibilă a cablurilor TV.
Articolul 19 - Realizarea de reţele edilitare

Proprietarul va fi obligat, să execute toate lucrările edilitare de echipare necesare, apă, canal, electricitate, plantaţii, gaz, telefon, etc, pentru racordarea la reţelele publice existente.
Lucrarile de echipare a cladirilor (apa, canal, gaz, alimentare cu energie electrica, telefonie, TV clablu) se vor proiecta si organiza evitand traseele aparente, fiind de regula ingropate. Se admit in cazuri bine justificate si in mod exceptional, pozarea supraterana a retelelor de echipare a cladirilor.

9. REGULI CU PRIVIRE LA FORMA SI DIMENSIUNILE TERENULUI SI AL CONSTRUCTIILOR 

Articolul 20 - Parcelarea

Clădirile de locuit sau cu funcţiuni de servicii, mixte pot fi dispuse fiecare pe un lot propriu având acces direct dintr-o circulaţie publică sau pot fi grupate pe un teren utilizat în comun cu accesele asigurate din circulaţia publică prin intermediul unor circulaţii private.

Proprietarii terenului supus parcelării vor ceda fără despăgubire şi sarcini de orice natură, suprafeţele necesare pentru deschideri de străzi.

Articolul 21 - Înălţimea construcţiilor
Înălţimea maximă admisibilă este S/D+P+3E niveluri; în cazul în care înălţimea depăşeşte distanţa dintre aliniamente, clădirea se va retrage de la aliniament la o distanţă egală cu diferenţa dintre acestea;
Articolul 22 - Aspectul exterior al construcţiilor

Aspectul clădirilor va fi subordonat cerinţelor specifice unei diversităţi de funcţiuni şi exprimării prestigiului investitorilor, dar cu condiţia realizării unor ansambluri compoziţionale care să ţină seama de particularităţile sitului, de caracterul general al zonei.
Autorizarea executării construcţiilor şi a amenajărilor care prin aspect ahitectural –conformare şi amplasarea golurilor, materiale utilizate, învelitoare, paletă cromatică , volumetrie şi aspect exterior depreciază valoarea peisajului, este interzisă.

Fatadele laterale si posterioare ale clădirilor se vor tratate in mod obligatoriu la acelasi nivel calitativ cu cele principale si in armonie cu acestea.

10. REGULI CU PRIVIRE LA AMPLASAREA DE PARCAJE, SPATII VERZI SI IMPREJMUIRI
Articolul 23 - Parcaje
Numărul parcajelor se determină în funcţie de destinaţia şi de capacitatea construcţiei, conform anexei 2 din Regulamentul Local de Urbanism RLU aferent P.U.G. Timişoara.
Staţionarea autovehiculelor necesare funcţionării diferitelor activităţi se admite numai în interiorul parcelei, în afara circulaţiilor sau spaţiilor publice.

Amplasarea parcajelor si garajelor fata de cladirile invecinate se va face avandu-se in vedere asigurarea distantelor necesare securitatii depline in caz de incendiu, in conformitate cu prevederile legale in vigoare.

Intrarile si iesirile la parcaje si garaje vor fi astfel dispuse incat sa asigure o circulatie fluienta si sa nu prezinte pericol pentru traficul cu care se intersecteaza. Rampele de acces la garaje nu trebuie sa antreneze modificari la nivelul trotuarului, creand denivelari care ar putea provoca accidente pietonilor.

Parcajele ce se vor crea în spaţiile verzi de aliniament, între stradă şi trotuar, se vor executa obligatoriu cu dalele înierbate.

Articolul 24 - Spaţii verzi şi plantate

Autorizaţia de construire va conţine obligaţia menţinerii sau creării de spaţii vezi şi plantate, în funcţie de destinaţia şi capacitatea construcţiei, conform anexei 6 din Regulamentul General de Urbanism RLU.

Orice proiect de construire atrage după sine obligaţia de a trata cel puţin 25% din suprafaţa terenului ca spaţii verzi şi de a planta minimum un arbore la fiecare 150 mp de spaţiu liber în jurul construcţiei.

Este obligatorie amenajarea şi plantarea spaţiilor verzi aferente circulaţiilor carosabile şi a dotărilor edilitare comune.
Articolul 25 - Împrejmuiri

Înălţimea admisă a împrejmuirilor la drumurile publice va fi de maximum 1,80 m de la nivelul (terenului) trotuarului, iar stâlpii împrejmuirii nu vor depăşi 2,00 m. Acestea vor fi transparente spre stradă. Înălţimea maximă a soclului unei împrejmuiri va fi de 60 cm de la nivelul trotuarului (terenului).
Împrejmuirile de pe limitele laterale şi posterioare ale parcelelor vor avea maxim 2,00 metri şi vor fi opace sau transparente, în funcţie de preferinţele de intimitate faţă de vecinătăţi.
Se admite ca în grupările de clădiri realizate în condominiu, gardurile să cuprindă întreaga grupare sau să fie înlocuite cu un parapet de maxim 0.6 metri, dublat de gard viu.

Se recomandă împrejmuiri vegetale sau împrejmuiri transparente îmbrăcate în vegetaţie, atat spre aliniamentul stradal, cat si intre proprietati. Gardul viu folosit ca imprejmuire intre doua proprietati va avea o inaltime de minim 2.0 m , fiind pozitionat la 0.50 m. de linia despartitoare a celor doua proprietati.

III. ZONIFICAREA FUNCŢIONALĂ

UNITATI SI SUBUNITATI FUNCTIONALE

În cadrul zonei studiate în Planul urbanistic zonal s-au identificat următoarele tipuri de unităţi funcţionale:


L - Zonă predominant rezidenţială - locuire de tip permanent în sistem colectiv şi individual, comerţ, servicii, proiectare, cercetare, expertizare, consultanţă în diferite domenii şi alte servicii profesionale; servicii sociale, colective şi personale, sedii ale unor companii şi firme, sedii ale unor organizaţii politice, profesionale etc., activităţi manufacturiere; hoteluri, pensiuni, agenţii de turism; restaurante, baruri, cofetării, cafenele etc.; sport şi recreere în spaţii acoperite; parcaje la sol; spaţii libere pietonale, pasaje pietonale acoperite; spaţii plantate; locuinţe cu partiu special care includ spaţii pentru profesiuni liberale.

IV. PREVEDERI LA NIVELUL UNITĂŢILOR ŞI SUBUNITĂŢILOR FUNCŢIONALE

L – Zonă predominant rezidenţială
1. GENERALITĂŢI:

Articolul 1
Tipuri de subunităţi funcţionale - locuinţe colective şi individuale, servicii, unităţile comerciale şi dotări publice

Articolul 2 
Funcţiunea dominantă: locuire cu caracter permanent în regim colectiv şi individual, servicii, dotări public, comerţ.
Articolul 3
Funcţiunile complementare admise ale unităţii sunt: instituţii şi servicii, căi de comunicaţie, spaţii plantate, agrement, sport, gospodărie comunală, echipare edilitară.

2. UTILIZAREA FUNCŢIONALĂ A TERENURILOR DIN CADRUL UNITĂŢILOR ŞI SUBUNITĂŢILOR:

Articolul 4
Utilizări permise – locuinţe colective, locuinţe individuale, locuinţe cu partiu special care includ spaţii pentru profesiuni liberale; servicii, proiectare, cercetare, expertizare, consultanţă în diferite domenii şi alte servicii profesionale, servicii sociale, colective şi personale; activităţi manufacturiere; depozitare mic-gros; hoteluri, pensiuni, agenţii de turism; comerţ, alimentaţie publică, restaurante, baruri, cofetării, cafenele; cult, sedii firme, instituţii financiar-bancare, sport şi recreere în spaţii acoperite; amenajări aferente locuinţelor: căi de acces carosabile şi pietonale private, parcaje, garaje semi-îngropate şi subterane, parcaje, spaţii plantate, locuri de joacă pentru copii, construcţii pentru echiparea tehnică.

Articolul 5
Utilizări permise cu condiţii : 

Se permite schimbarea destinaţiei apartamentelor, indiferent de amplasare, numai pentru categoriile de funcţiuni cuprinzând activităţi pentru servicii specializate şi practică profesională privată cu grad redus de perturbare a locuirii, de exemplu: cabinete medicale, birouri de avocatură, notariale, consultanţă, asigurări, proiectare, reprezentanţe, agenţii imobiliare etc.;

Se permite schimbarea destinaţiei apartamentelor de la parterul locuinţelor pentru categoriile descrise mai sus, precum şi pentru cele cu caracter comercial cum ar fi comerţ cu produse alimentare şi nealimentare, farmacii, librării, frizerii, studiouri foto, case de schimb valutar etc. cu condiţia asigurării unui acces separat.

Clădirile cu funcţiuni comerciale şi servicii vor avea la parterul orientat spre stradă / piaţă şi spre traseele pietonale.
Articolul 6
Utilizări interzise: 

La nivel de ansamblu, se interzic următoarele lucrări:


- construcţii provizorii de orice natură;


- depozitare en-gros sau mic-gros;


- depozitări de materiale refolosibile;


- platforme de precolectare a deşeurilor urbane;


- depozitarea pentru vânzare a unor cantităţi mari de substanţe inflamabile sau toxice;


- staţii de întreţinere auto cu capacitate peste 3 maşini;


- staţii de betoane;


- lucrări de terasament de natură să afecteze amenajările din spaţiile publice şi construcţiile învecinate;


Se interzice schimbarea destinaţiei apartamentelor pentru activităţi generatoare de disconfort pentru locatari cum ar fi funcţiuni de producţie, jocuri electronice sau de noroc, depozite de marfă, ateliere de reparaţii; 


Se interzice schimbarea destinaţiei spaţiilor comune ale imobilelor având funcţiunea de circulaţie (holuri, accese, culoare, ganguri, curţi interioare, casele scărilor, etc.);

Articolul 7
Interdicţii definitive (permanente) de construire:


- în zona culoarelor de protecţie a reţelelor electrice, în zona de protecţie a posturilor de transformare,


- în zona de protecţie a staţiilor de reglare-măsurare (conform aviz instituţie deţinătoare).
3. REGULI DE BAZĂ PRIVIND MODUL DE OCUPARE A TERENURILOR

Reguli cu privire la păstrarea integrităţii mediului şi protejarea patrimoniului natural şi construit:

Articolul 8
Zone cu valoare peisagistica si zone naturale protejate



Autorizarea executarii constructiilor si a amenajarilor care, prin amplasament, functiune, volumetrie si aspect arhitectural - conformare si amplasare goluri, raport gol-plin, materiale utilizate, invelitoare, paleta cromatica etc. -, depreciaza valoarea peisajului este interzisa.

Articolul 9
Zone construite protejate



Autorizarea executarii constructiilor in zonele care cuprind valori de patrimoniu cultural construit, de interes national, se face cu avizul conform al Ministerului Culturii si al Ministerului Lucrarilor Publice si Amenajarii Teritoriului.

Reguli cu privire la siguranţa construcţiilor şi la apărarea interesului public:

Articolul 10
Expunerea la riscuri naturale – locuirea este permisă pe terenuri pe care au fost luate măsuri de prevenire a riscurilor naturale (efectele excesului de umiditate, drenarea apelor pluviale etc.).

Articolul 11
Expunerea la riscuri tehnologice – locuirea este permisă în zone neexpuse la riscuri tehnologice ( zone expuse: culoarele şi zonele de protecţie ale reţelelor electrice – LEA 20 kV, a posturilor de transformare, a staţiilor de reglare-măsurare etc.).

Articolul 12
Asigurarea echipării edilitare – locuirea este permisă cu condiţia stabilirii obligaţiei de a se efectua, parţial sau total, lucrări de echipare edilitară, (branşament de apă, racord la canalizare, branşament de gaz, racord la reţeaua electrică).

Articolul 13
Asigurarea compatibilităţii funcţiunilor – locuirea este permisă cu condiţia asigurării compatibilităţii cu celelalte funcţiuni (instituţii şi servicii, unităţi de producţie şi depozitare, căi de comunicaţie, spaţii plantate, agrement, sport, gospodărie comunală, echipare edilitară).

Articolul 14
Procentul de ocupare a terenului - pentru zona predominant rezidenţială se prevede POT maxim de 40% şi CUT maxim 2,20.
Articolul 15
Lucrări de utilitate publică – locuirea este permisă pe terenuri care nu sunt rezervate pentru amplasarea unor lucrări de utilitate publică (căi de comunicaţie, sisteme de alimentare cu apă, canalizare, energie electrică, gaz, telecomunicaţii, etc.)

Reguli de amplasare şi retragerile minime obligatorii:

Articolul 16
Orientarea faţă de punctele cardinale - se va cu respecta orientarea corectă faţă de punctele cardinale (însorire, iluminat natural, confort psihologic); conform cu anexa 3.din RGU şi OMS 536/1997.

Articolul 17
Amplasarea faţă de drumuri publice – locuirea este permisă cu amplasarea corectă, retras faţă de căile de circulaţie existente sau propuse (străzi majore, principale, secundare), cu respectarea profilelor străzilor.

Articolul 18
Amplasarea faţă de căi ferate din administraţia SNCFR: cu avizul SNCFR.
Articolul 19
Amplasarea faţă de aeroporturi: nu este cazul.
Articolul 20
Amplasarea faţă de aliniament


Clădirile vor fi amplasate retrase cu minim 3,0 m şi maxim 6,0 m. fata de aliniamentul stradal.
Articolul 21
Amplasarea în interiorul parcelei


Clădirile amplasate pe acceaşi parcelă vor respecta între ele distanţe egale cu jumătate din înălţimea celei mai înalte.


Excepţie fac cazurile în care clădirile nu sunt locuinţe sau faţadele prezintă calcane sau ferestre care nu asigură luminarea unor încăperi fie de locuit, fie pentru alte activităţi permanente care necesită lumină naturală.
Reguli cu privire la asigurarea acceselor obligatorii:

Articolul 22
Accese carosabile 



Asigurarea acceselor carosabile pentru toate categoriile de constructii la reteaua de circulatie si transport este obligatorie.


Autorizarea execuţiei construcţiilor se va face doar în cazul asigurării posibilităţilor de acces la drum public, sau privat, avand caracteristicile necesare pentru a satisface exigentele de securitate, aparare contra incendiilor si protectiei civile.

Articolul 23
Accese pietonale


Se pot realiza pasaje şi curţi comune, private sau accesibile publicului permanent sau numai în timpul programului de funcţionare precum şi pentru accese de serviciu.

Reguli cu privire la echiparea edilitară:

Articolul 24
Racordarea la reţelele publice de echipare edilitară 



Toate clădirile vor fi racordate la reţelele tehnico-edilitare publice. Se va asigura posibilitatea racordării la sistemele moderne de telecomunicaţii.


Se va asigura în mod special evacuarea rapidă şi captarea apelor meteorice din spaţiile rezervate pietonilor, din spaţiile mineralizate şi din spaţiile plantate cu gazon.


Se interzice dispunerea pe faţade a antenelor TV-satelit şi a antenelor pentru telefonia mobilă şi  dispunerea vizibilă a cablurilor TV.

Articolul 25
Realizarea de reţele 


Proprietarul va fi obligat, să execute toate lucrările edilitare de echipare necesare în incintă, de apă, canal, electricitate, plantaţii, gaz, telefon, etc, lucrări ce se vor racorda la reţelele publice existente.


Lucrarile de echipare a cladirilor (apa, canal, gaz, alimentare cu energie electrica, telefonie, TV clablu) se vor proiecta si organiza evitand traseele aparente, fiind de regula ingropate. Se admit in cazuri bine justificate si in mod exceptional, pozarea supraterana a retelelor de echipare a cladirilor.

Reguli cu privire la forma şi dimensiunile terenului şi ale construcţiilor:

Articolul 26
Parcelarea


Clădirile de locuit pot fi dispuse fiecare pe un lot propriu având acces direct dintr-o circulaţie publică sau pot fi grupate pe un teren utilizat în comun cu accesele asigurate din circulaţia publică prin intermediul unor circulaţii private.

Articolul 27
Înălţimea construcţiilor - înălţimea maximă a clădirilor la cornişă va fi pentru S/D+P+3E = 12,80 metri.
Articolul 28
Aspectul exterior al construcţiilor 



Clădirile de locuit vor fi proiectate cu respectarea principiilor de estetică arhitecturală, fără a se afecta caracterul zonei.

Reguli cu privire la amplasarea de parcaje, spaţii verzi şi împrejmuiri:

Articolul 29
Parcaje – se va asigura minim 1 loc de parcare pentru fiecare apartament şi un spor de 15%.




- se vor asigura locuri de parcare pentru spaţiile cu funcţiuni complementare, proporţional cu suprafaţa şi destinaţia acestora, conform RLU.

Articolul 30
Spaţii verzi şi plantate – spaţiile neconstruite şi neocupate de accese şi trotuare de gardă vor fi plantate cu gazon şi cu un arbore la fiecare 150 mp;
Articolul 31
Împrejmuiri - pentru clădirile de locuit sunt recomandate împrejmuirile de tip transparent, cu înălţimea spre stradă de maxim 1,80 m (lemn, gard viu, plasă de sârmă cu vegetaţie agăţătoare, etc.). Se admite ca în grupările de clădiri realizate în condominiu, gardurile să cuprindă întreaga grupare sau să fie înlocuite cu un parapet de maxim 0.6 metri, dublat de gard viu.

V. UNITĂŢI TERITORIALE DE REFERINŢĂ

În cadrul Planului Urbanistic Zonal unităţile teritoriale de referinţă s-au delimitat după criterii de omogenitate morfologică şi funcţională, ţinând cont de limite cadastrale şi pricipalele căi de comunicaţie. S-au identificat următoarele UTR-uri:

UTR 1

Zonă predominant rezidenţială.
Întocmit,


Arh. Laura Mărculescu

Arh. Glad Paul Tudora

